== Mosefund ==
Oprindeligt blev liget formodet at være en pige, men ved en nærmere analyse fandt den [[Canada|canadiske]] [[antropolog]] og [[retsmedicin]]er Heather Gill-Robinson ud af, at der var tale om en dreng <ref>[http://www.stern.de/wissenschaft/natur/:Natur-&%3B-Welt-M%E4dchen-Windeby-Junge/557923.html Natur & Welt Stern: ''Mädchen von Windeby ein Junge'', 18. marts 2006]</ref>. Ved en [[røntgen]]undersøgelse blev drengen estimeret til at være 16 år på dødstidspunktet. Drengens hovedhår havde været lysblondt og meget fint. På venstre side af hovedet var det barberet bort med en [[ragekniv]] til ca. 2 mm, på højre side var håret klippet ned til 4 til 5 cm. Om hovedet havde drengen bundet et bånd, der måske dækkede øjnene eller munden. Om halsen havde han en krave af dobbelt okseskind. Liget blev lagt ned i en ca. 1,5 meter bred og 1,5 meter dyb grav, hvor det hvilede på et lag tørret [[lyng]] og var dækket med [[kæruld|uld]]. Ved siden af liget blev der fundet dele af keramikkar og klæder.
Historie Arkæologi